pythainlp/thaigov-v2-corpus-22032023 huggingface dataset:
วันจันทร์ที่ 7 มีนาคม 2565
รัฐบาลเชิญชวน “แรงงานที่ไปทำงานต่างประเทศ” สร้างหลักประกันชีวิต ด้วยการเป็นสมาชิกกองทุนฯ เพื่อสิทธิประโยชน์ตามกฎหมาย
.....
รัฐบาลขอเชิญชวนแรงงานที่กำลังจะเดินทางไปทำงานต่างประเทศ “เข้าเป็นสมาชิก” และนำส่งเงินเข้าสมทบกองทุนเพื่อช่วยเหลือคนหางานไปทำงานในต่างประเทศ
.
การเข้าเป็นสมาชิกกองทุนฯ นั้น จะเป็นหลักประกันว่า “แรงงานไทย” จะได้รับสิทธิประโยชน์ตามกฎหมาย ในกรณีเกิดเหตุฉุกเฉินขึ้นระหว่างที่ทำงานอยู่ต่างประเทศ ไม่ว่าจะเป็นกรณีเจ็บป่วย เสียชีวิต หรือแม้แต่การได้รับผลกระทบจากสงคราม
.
โดยสามารถสมัครได้ทั้งกรณีไปทำงานโดยบริษัทจัดหางานเป็นผู้จัดส่ง กรมการจัดหางานเป็นผู้จัดส่ง และเดินทางไปทำงานต่างประเทศด้วยตนเอง พร้อมนำส่งเงินสมทบก่อนออกเดินทางไปทำงานต่างประเทศที่กรมการจัดหางานหรือสำนักงานจัดหางานจังหวัดทุกจังหวัด
.
มีอัตราเงินนำส่งแบ่งเป็น 3 กลุ่ม ดังนี้
.
1. 500 บาท สำหรับเดินทางไปทำงานในทวีปยุโรป ทวีปอเมริกาเหนือ ทวีปออสเตรเลีย ญี่ปุ่น ไต้หวัน เกาหลีใต้
.
2. 400 บาท สำหรับเดินทางไปทำงานประเทศบรูไน กาตาร์ คูเวต บาห์เรน โอมาน อิสราเอล ซาอุดีอาระเบีย โมร็อคโก จอร์แดน สหรัฐอาหรับเอมิเรตส์ จิบูตี ตูนีเซีย ซูดาน โซมาลี แอลจีเรีย เลบานอน ลิเบีย สิงคโปร์ ซีเรีย เยเมน อียิปต์ อิรัก มอริเตเนีย อิหร่าน และฮ่องกง
.
3. 300 บาท ประเทศอื่น ๆ นอกจากประเทศในกลุ่มที่ 1 และ 2
.
อ่านเพิ่มเติม คลิกhttps://www.thaigov.go.th/news/contents/details/52241
#ไทยคู่ฟ้า#ร่วมต้านโควิด19
-------------------
วันจันทร์ที่ 18 เมษายน 2565
บขส. รายงานบรรยากาศการเดินทางกลับเข้ากรุงเทพฯ ที่หมอชิต 2 ในวันที่ 18 เมษายน 2565 มีประชาชนเดินทางจำนวนมาก
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยภายหลังลงพื้นที่ตรวจความพร้อมอำนวยความสะดวกและให้บริการประชาชนเดินทางกลับเข้ากรุงเทพฯ ณ สถานีขนส่งผู้โดยสารกรุงเทพ (จตุจักร) ว่า เมื่อวานนี้ (วันที่ 17 เมษายน 2565) มีผู้โดยสารเดินทางเข้ากรุงเทพฯ สูงกว่าประมาณการเล็กน้อย อยู่ที่ 40,241 คน ใช้รถโดยสารของบริษัท ขนส่ง จำกัด (บขส.) รถร่วม และรถตู้ จำนวน 3,103 เที่ยว ส่วนการเดินทางขาออก มีผู้โดยสารเดินทาง จำนวน 27,513 คน ใช้รถโดยสาร จำนวน 2,796 เที่ยว โดยประชาชนส่วนใหญ่เดินทางกลับจากจังหวัดในภาคตะวันออกเฉียงเหนือ เช่น นครพนม หนองคาย สกลนคร และ สุรินทร์ เป็นต้น รองลงมาเป็นภาคใต้ และภาคเหนือ ตามลำดับ
กรรมการผู้จัดการใหญ่ บขส. กล่าวด้วยว่า ในการอำนวยความสะดวกประชาชนเดินทางออกจากสถานีขนส่งผู้โดยสารกรุงเทพ (จตุจักร) บขส. ได้นำรถโดยสาร กรุงเทพฯ - สระบุรี มาวิ่งรับส่งผู้โดยสารฟรี จากบริเวณชานชาลาขาเข้าไปยังสถานีรถไฟฟ้าบีทีเอส รวมทั้ง องค์การขนส่งมวลชนกรุงเทพ (ขสมก.) ได้จัดรถโดยสารมาวิ่งให้บริการรับ - ส่งไปยังสถานีรถไฟฟ้าบีทีเอส และเส้นทางอื่น ๆ เช่นกัน นอกจากนี้ได้มีการประชาสัมพันธ์ขอความร่วมมือรถแท็กซี่วิ่งเข้ามารับผู้โดยสาร ในช่วงเวลาเร่งด่วน เพื่อระบายและลดความแออัดภายในสถานีฯ
อย่างไรก็ดี เพื่อป้องกันการแพร่ระบาดของเชื้อไวรัส COVID-19 ขอความร่วมมือผู้โดยสารสวมหน้ากากอนามัยหรือหน้ากากผ้าตลอดการเดินทาง และลงทะเบียนผ่านแอปพลิเคชัน "ไทยชนะ" ทุกครั้งที่ใช้บริการรถโดยสารสาธารณะและที่สถานีขนส่งผู้โดยสาร รวมทั้งโปรดระวังมิจฉาชีพที่อาจแฝงตัวมาหลอกลวง ทั้งนี้หากมีข้อสงสัยหรือต้องการคำแนะนำเพิ่มเติม สามารถสอบถาม เจ้าหน้าที่ ณ จุดประชาสัมพันธ์ ได้โดยตรง หรือสอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง
วันจันทร์ที่ 2 สิงหาคม 2564
รัฐบาลเร่งเพิ่มคลินิกเอกชนร่วมระบบดูแลผู้ป่วยโควิด-19 แบบแยกตัวที่บ้าน ช่วยกระจายยาให้เร็วขึ้น ยืนยันสิทธิเคลมประกันและจ่ายย้อนหลัง
รัฐบาลเร่งเพิ่มคลินิกเอกชนร่วมระบบดูแลผู้ป่วยโควิด-19 แบบแยกตัวที่บ้าน ช่วยกระจายยาให้เร็วขึ้น ยืนยันสิทธิเคลมประกันและจ่ายย้อนหลัง
วันที่ 2 ส.ค.64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่รัฐบาลได้เพิ่มระบบการบริหารจัดการผู้ป่วยโควิด-19 แบบไม่มีอาการหรือมีอาการเพียงเล็กน้อยให้เข้าสู่การดูแลที่บ้าน (Home Isolation) และการดูแลที่ชุมชน (Community Isolation) เพื่อให้ได้รับการรักษาตัวได้เร็วขึ้น ลดความกังวล อีกทั้งยังเป็นการลดการครองเตียงในโรงพยาบาลสนาม ช่วยให้ผู้ป่วยที่มีอาการรุนแรงกว่าได้รับการรักษาในโรงพยาบาล ทั้งนี้ มีหน่วยบริการสาธารณสุขทั้งคลินิกชุมชนอบอุ่นภายใต้ระบบหลักประกันสุขภาพแห่งชาติ (สปสช.) และศูนย์สาธารณสุขของกรุงเทพมหานคร ที่จะเป็นผู้ดูแลผู้ป่วย Home Isolation มากไปกว่านั้น ในพื้นที่ กทม. ยังมีคลินิกเอกชนมากกว่า 3,000 แห่ง ที่ยังไม่ได้เป็นคู่สัญญากับทาง สปสช. ซึ่งรัฐบาลอยากเชิญชวนให้เข้าร่วม เพราะจะช่วยเป็นหน่วยกระจายการดูแล ที่ครอบคลุมอุปกรณ์ตรวจร่างกายปรอทวัดไข้และเครื่องวัดระดับอ๊อกซิเจน ยาฟ้าทะลายโจร/ฟาวิพิราเวียร์ ให้ตามระดับอาการที่แพทย์วินิจฉัย อาหารสามมื้อ คลีนิกที่สนใจสามารถติดต่อเพื่อลงทะเบียน โทร 089-969-6492 หรือสอบถามสปสช. หมายเลข 1330 และเมื่อเป็นคู่สัญญาแล้ว จะได้รับการสนับสนุนการดูแลผู้ป่วยแบบเหมาจ่าย อัตรา 3,000 บาท/ราย/สัปดาห์
ขณะเดียวกัน เพื่อเป็นการคุ้มครองสิทธิของผู้ป่วยโควิด-19 ที่แยกตัวมาดูแลที่บ้านหรือที่ชุมชน ทางคณะกรรมการกำกับและส่งเสริมการประกอบธุรกิจประกันภัย (คปภ.) ได้ออกคำสั่งนายทะเบียนให้ผู้ป่วยที่ได้ซื้อกรมธรรม์สามารถเคลมประกันได้ ไม่ว่าจะเป็นการซื้อกรมธรรม์คุ้มครองค่ารักษาพยาบาลกรณีผู้ป่วยนอกหรือผู้ป่วยใน แต่เฉพาะค่ารักษาพยาบาลเท่านั้น ส่วนกรณีกรมธรรม์ที่ให้ความคุ้มครองค่าชดเชยรายวันเมื่อต้องรักษาตัวเป็นผู้ป่วย จะได้ค่าชดเชยรายวันสูงสุด 14 วัน นับแต่วันที่มีความจำเป็นทางการแพทย์ที่ต้องรักษาตัวเป็นผู้ป่วยในสถานพยาบาล แต่ไม่มีสถานพยาบาลรองรับ โดยคลินิก/โรงพยาบาลที่ดูแล จะเป็นผู้ออกใบรับรองแพทย์ให้หลังได้รับการรักษาครบกำหนด เพื่อนำไปใช้เป็นหลักฐานในการเคลมประกันต่อไป มากไปกว่านั้น การคุ้มครองสิทธิในการเคลมประกันจะมีผลย้อนหลังก่อนวันออกประกาศนี้ด้วย ผู้ป่วยโควิด-19 ที่ได้ลงทะเบียนแยกดูแลที่บ้าน/ชุมชน ก่อน 29 ก.ค. สามารถเคลมประกันได้
นางสาวรัชดา กล่าวด้วยว่า ในเดือนนี้ ทางสปสช. จะเริ่มแจกชุดตรวจเร็ว Antigen Test Kit ซึ่งมีแผนจัดซื้อ 8.5 ล้านชุด ผ่านหน่วยบริการสาธารณสุข โรงพยาบาล/คลินิก/ศูนย์อนามัย ตามพื้นที่เป้าหมาย และเมื่อมีคลีนิกเอกชนร่วมเป็นภาคีการทำงานกับ สปสช. เพิ่มขึ้น ก็จะทำให้การคัดกรองและดูแลผู้ป่วยโควิด-19 เบื้องต้น ครอบคลุมและรวดเร็วขึ้นอีก เป็นการลดการแพร่เชื้อในวงกว้างและจำนวนผู้ป่วยที่มีอาการได้อย่างมาก
วันพฤหัสบดีที่ 16 มิถุนายน 2565
ผู้บริหาร ก.อุตฯ เยี่ยมชมการดำเนินงานของอุทยานวิทยาศาสตร์และเทคโนโลยีและสถานีวิจัยฯ แม่เหียะ ม.เชียงใหม่
ผู้บริหาร ก.อุตฯ เยี่ยมชมการดำเนินงานของอุทยานวิทยาศาสตร์และเทคโนโลยีและสถานีวิจัยฯ แม่เหียะ ม.เชียงใหม่ เพื่อเชื่อมโยงการทำงานด้านการพัฒนาพืชกัญชงและการวิจัยพัฒนาแมลงสู่ภาคอุตสาหกรรมร่วมกันในอนาคต
เมื่อวันที่ 14 มิถุนายน 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม นายเปรมวิทย์ จรีเวฬุโรจน์ ผู้ทรงคุณวุฒิทางวิทยาศาสตร์ในการแปรรูปผลิตภัณฑ์ คณะเจ้าหน้าที่จากกระทรวงอุตสาหกรรมและคณะทำงานโครงการนำร่องศูนย์แปรรูปกัญชงให้เป็นผลิตภัณฑ์อุตสาหกรรมขั้นกลางสำหรับเกษตรกรรายย่อย เยี่ยมชมการดำเนินงานของหน่วยงานทั้ง 2 หน่วยงาน จังหวัดเชียงใหม่ โดยมีผู้ช่วยศาสตร์จารย์ ดร.ธัญญานุภาพ อานันทนะ ผู้อำนวยการอุทยานวิทยาศาสตร์และเทคโนโลยี มหาวิทยาลัยเชียงใหม่ และทีมงาน ให้การต้อนรับและร่วมหารือความร่วมมือระหว่างหน่วยงาน
ทั้งนี้ทางอุทยานยังได้มีการเชื่อมโยงการทำงานด้านการวิจัยและพัฒนาโครงการนวัตกรรมน้ำมันสกัดจากแมลงทหารเสือ (Hermetia Illucens) ร่วมกับคณะเกษตรศาสตร์ มหาวิทยาลัยเชียงใหม่ในการวิจัยพัฒนาการใช้แมลงทหารเสือ (Black Soldier Fly) ให้เกิดประโยชน์ในเชิงอุตสาหกรรมในด้านต่างๆ เนื่องจากแมลงทหารเสือมีคุณสมบัติสามารถย่อยมูลสุกรและซากพืชได้ถึงร้อยละ 8 เป็นโปรตีนตากแห้ง 42% ให้พลังงาน 2900 kg/cal ไขมัน 35% กรดไขมันอิ่มตัว 65.5% Lauric acid สูง และมี N-3(Omega-3) โดยในส่วนการวิจัยแมลงทหารเสือ ได้รับเกียรติจาก รศ.ดร.จิราพร กุลสาธิน และผศ.น.สพ.ดร.สุวิทย์ โชตินันท์ และทีมงานให้เกียรติบรรยายและพาเยี่ยมชมการวิจัยดังกล่าว
ทั้งนี้ นายสุชาติฯ ได้แสดงความคิดเห็นว่า ควรมีนโยบายให้มีการจัดตั้งคณะทำงานร่วมกันระหว่างคณะเกษตรศาสตร์ มหาวิทยาลัยเชียงใหม่ สถาบันอาหารกระทรวงอุตสาหกรรม สำนักงานพัฒนาวิทยาศาสตร์และเทคโนโลยีแห่งชาติ และมีผู้ทรงคุณวุฒิเป็นที่ปรึกษาในการศึกษา วิจัยและพัฒนาแมลงชนิดนี้ให้เป็น Life Cycle Product Innovation อย่างเป็นรูปธรรมและนำไปสู่นวัตกรรมอุตสาหกรรม
วันศุกร์ที่ 3 กันยายน 2564
การประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2564
เพื่อพิจารณานโยบายและมาตรการกำกับการนำเข้าเศษพลาสติก รวมถึงการพัฒนากฎหมายเพื่อเลิกใช้พลาสติกแบบใช้ครั้งเดียว ภายในปี 2565
วันที่ 2 กันยายน 2564 นายภานุวัฒน์ ตริยางกรูศรี รองปลัดกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และนายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม เข้าร่วมประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 2/2564 โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธานการประชุมฯ โดยที่ประชุมได้พิจารณานโยบายและมาตรการกำกับการนำเข้าเศษพลาสติก รวมถึงการพัฒนากฎหมายเพื่อเลิกใช้พลาสติกแบบใช้ครั้งเดียว ภายในปี 2565 ณ ห้องประชุม 509 ชั้น 5 อาคารกรมโรงงานอุตสาหกรรม และผ่านระบบ Web Conference (ZOOM)
ทั้งนี้ การประชุมดังกล่าวเป็นไปตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
วันอังคารที่ 18 มกราคม 2565
มาตรการลดค่าจดทะเบียนโอนและจำนองอสังหาฯ เหลือ 0.01% เริ่มมีผลบังคับ 18 ม.ค. 65 เป็นต้นไป คลังประเมินช่วยกระตุ้นการซื้อขายที่อยู่อาศัยกว่า 2.91 แสนล้านบาท เพิ่มจีดีพี 0.58%
มาตรการลดค่าจดทะเบียนโอนและจำนองอสังหาฯ เหลือ 0.01% เริ่มมีผลบังคับ 18 ม.ค. 65 เป็นต้นไป คลังประเมินช่วยกระตุ้นการซื้อขายที่อยู่อาศัยกว่า 2.91 แสนล้านบาท เพิ่มจีดีพี 0.58%  สนับสนุนการปรับโครงสร้างหนี้ ฟื้นผู้ประกอบการกลับมาทำธุรกิจได้อีกครั้ง
วันที่ 18 ม.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อวันที่ 17 ม.ค. 2565 ที่ผ่านมา ราชกิจจานุเบกษาได้เผยแพร่ประกาศกระทรวงมหาดไทย รวม 4 ฉบับ ซึ่งกำหนดให้มีการลดค่าการจดทะเบียนการโอนอสังหาริมทรัพย์จาก 2% และค่าจดทะเบียนจำนองจาก 1% เหลือ 0.01% ซึ่งจะช่วยกระตุ้นและฟื้นฟูเศรษฐกิจปี 2565 รักษาระดับกิจกรรมทางเศรษฐกิจในภาคอสังหาริมทรัพย์และธุรกิจที่เกี่ยวเนื่อง ตลอดจนสนับสนุนการปรับปรุงโครงสร้างหนี้ช่วยเหลือให้ลูกหนี้มีสภาพคล่องและผู้ประกอบการกลับมาประกอบธุรกิจได้เร็วขึ้น
สำหรับการปรับลดค่าจดทะเบียนโอนและจดทะเบียนจำนองอสังหาริมทรัพย์นี้ เป็นส่วนหนึ่งของมาตรการกระตุ้นเศรษฐกิจซึ่งผ่านการอนุมัติของที่ประชุมคณะรัฐมนตรี (ครม.) เมื่อวันที่ 21 ธ.ค. 2564 ที่ผ่านมา โดยแบ่งการดำเนินการเป็น 2 กรณี
กรณีแรก เพื่อลดภาระให้กับประชาชนที่มีการซื้อขายอสังหาริมทรัพย์ ซึ่งกระทรวงมหาดไทยออกประกาศ 2 ฉบับ มีผลเป็นการลดค่าจดทะเบียนการโอนและค่าจดทะเบียนจำนองอสังหาริมทรัพย์ตามประมวลกฎหมายที่ดินกรณีอาคารที่อยู่อาศัย (บ้านเดี่ยว บ้านแฝดและบ้านแถว) หรืออาคารพาณิชย์ หรือที่ดินพร้อมอาคารดังกล่าว และห้องชุดในอาคารชุดซึ่งจดทะเบียนนิติบุคคลอาคารชุดตามกฎหมายว่าด้วยอาคารชุด โดยราคาซื้อขายและประเมินทุนทรัพย์ไม่เกิน 3 ล้านบาท วงเงินจำนองไม่เกิน 3 ล้านบาท และมีการโอนและจดจำนองในคราวเดียวกันโดยในส่วนนี้จะมีผลตั้งแต่วันที่ 18 ม.ค. – 31 ธ.ค. 2565
“มาตรการในส่วนนี้จะช่วยบรรเทาภาระให้ผู้ที่ต้องการมีที่อยู่อาศัยเป็นของตนเองในระดับราคาที่ไม่สูงมาก รวมถึงช่วยรักษาระดับกิจกรรมทางเศรษฐกิจในภาคอสังหาริมทรัพย์ และธุรกิจที่เกี่ยวเนื่องกับภาคอสังหาฯ ในสถานการณ์โควิด-19 โดยกระทรวงการคลังได้ประเมินว่ามาตรการดังกล่าวจะช่วยกระตุ้นให้เกิดการซื้อขายอสังหาฯ มูลค่าประมาณ 2.91 แสนล้านบาท ซึ่งจะช่วยเพิ่มการบริโภคในประเทศได้ 7.4 หมื่นล้านบาท เพิ่มการลงทุนประมาณ 1.35 แสนล้านบาท และส่งผลให้จีดีพีเพิ่มขึ้น 0.58%” น.ส.ไตรศุลี กล่าว
น.ส.ไตรศุลี กล่าวว่า กรณีที่ 2 เป็นมาตรการลดค่าธรรมเนียมเพื่อสนับสนุนการปรับปรุงโครงสร้างหนี้ ซึ่งส่วนนี้กระทรวงมหาดไทยได้ออกประกาศ 2 ฉบับ มีผลเป็นการลดค่าจดทะเบียนโอนและจดจำนองในอัตราเดียวกันกับกรณีแรกคือเหลือ 0.01% สำหรับกรณีที่มีการโอนและจำนองอสังหาริมทรัพย์เพื่อการปรับโครงสร้างหนี้ระหว่างลูกหนี้ซึ่งรวมถึงผู้ค้ำประกันกับสถาบันการเงิน หรือกับบริษัทที่มิใช่สถาบันการเงิน เช่น บริษัทบัตรเครดิต บริษัทสินเชื่อส่วนบุคคล บริษัทสินเชื่อเพื่อการประกอบอาชีพ บริษัทสินเชื่อรายย่อยระดับจังหวัด ธุรกิจให้เช่าซื้อ ให้เช่าแบบลีสซิ่ง เป็นต้น
สำหรับกรณีลดค่าธรรมเนียมเพื่อสนับสนุนการปรับโครงสร้างหนี้ มีผลบังคับตั้งแต่วันที่ 18 ม.ค. 2565 -31 ธ.ค. 2569 เป็นเวลา 5 ปีซึ่งกระทรวงการคลังได้ประเมินว่าการดำเนินการมาตรการดังกล่าวจะช่วยเหลือให้ลูกหนี้ได้รับความช่วยเหลือจนมีสภาพคล่องเพิ่มขึ้น และสามารถฟื้นฟูฐานะและกิจการ สามารถประกอบอาชีพต่อไปได้ ส่วนเจ้าหนี้และระบบสถาบันการเงินในภาพรวมมีต้นทุนลดลงและสามารถให้สินเชื่อแก่ประชาชนและธุรกิจต่าง ๆ ได้เพิ่มขึ้น
วันจันทร์ที่ 18 เมษายน 2565
โ​ฆษกรัฐบาล เผยฯ นายกฯ ชื่นชมทุกภาคส่วนร่วมใจเดินหน้าสู่การท่องเที่ยวอย่างยั่งยืน
จนไทยเป็นชาติแรกที่ดำเนินการตามปฏิญญายูเนสโกเพื่อการท่องเที่ยวอย่างยั่งยืน (UNESCO Sustainable Travel Pledge)
วันนี้ (18 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมทุกหน่วยงานทั้งภาครัฐและเอกชน ที่ร่วมมือร่วมใจกันส่งเสริมการท่องเที่ยวอย่างยั่งยืน จากกรณีที่ไทยถือเป็นประเทศแรกที่ดำเนินการตามปฏิญญายูเนสโกเพื่อการท่องเที่ยวอย่างยั่งยืน
นายกรัฐมนตรีตั้งมั่น และติดตามการทำงานของรัฐบาล มุ่งดำเนินนโยบายที่ให้ความสำคัญกับความยั่งยืนด้านสิ่งแวดล้อม และความหลากหลายทางวัฒนธรรม ตลอดจนประชาสัมพันธ์ กำหนดแรงจูงใจให้เอกชนเข้าร่วมกับรัฐบาลต่อยอด สร้างสรรค์จนเป็นผลสำเร็จ เมื่อประเทศไทยได้รับการประกาศจากยูเนสโกให้เป็นประเทศแรกที่ดำเนินการตามปฏิญญายูเนสโกเพื่อการท่องเที่ยวอย่างยั่งยืน (UNESCO Sustainable Travel Pledge) ซึ่งมีโรงแรมมากกว่า 500 แห่งทั่วประเทศตั้งมั่นในการยกเลิกการใช้พลาสติกใช้ครั้งเดียวและส่งเสริมวัฒนธรรมท้องถิ่น โดยเฉพาะอย่างยิ่ง โรงแรมส่วนใหญ่ตั้งอยู่ในสถานที่ท่องเที่ยวยอดนิยมที่สุดในประเทศไทย
ทั้งนี้ ปฏิญญายูเนสโกเพื่อการเดินทางอย่างยั่งยืน เป็นส่วนหนึ่งของความร่วมมือระหว่าง UNESCO และ Expedia Group เพื่อส่งเสริมการท่องเที่ยวอย่างยั่งยืน ลดการใช้พลาสติกแบบใช้ครั้งเดียวทิ้ง และให้ชุมชนท้องถิ่นมีส่วนร่วมในการพัฒนาแนวทางปฏิบัติและความรู้ด้านการท่องเที่ยวอย่างยั่งยืนการลงนามในปฏิญญาเป็นการยืนยันต่อสาธารณะว่าที่พักต่างๆ จะดำเนินการเพื่อลดผลกระทบต่อสิ่งแวดล้อมอันเกิดจากธุรกิจของตน สร้างความตระหนักรู้ให้กับนักเดินทาง และช่วยให้พวกเขามีตัวเลือกในการเดินทางอย่างยั่งยืนมากขึ้น
โดย โรงแรมหลายแห่งระบุว่า โรงแรมสนับสนุนชุมชนท้องถิ่นด้วยการสนับสนุนกิจกรรมในท้องถิ่น ซึ่งโรงแรมกว่าร้อยละ 46 ให้คำมั่นในขณะที่ลงนามในปฏิญญา และกว่าร้อยละ 58 ให้คำมั่นที่จะดำเนินการในอนาคต
ซึ่งจากการศึกษาพบว่าวัสดุธรรมชาติหลายชนิดที่นิยมใช้กันในครัวเรือนไทย เช่น ไม้ไผ่ ต้นกล้วย ใบตาล กะลามะพร้าว เป็นต้น ได้รับความสนใจและความต้องการผลิตภัณฑ์จากธรรมชาติเพิ่มขึ้นในหลาย ๆ ด้าน ทั้งด้านสุขภาพ อาหาร แฟชั่น การออกแบบตกแต่งภายใน และแม้กระทั่งการก่อสร้าง ผลการศึกษายังแสดงให้เห็นว่าโรงแรมหลายแห่งได้สั่งซื้อผลิตภัณฑ์ที่ผลิตในท้องถิ่น เช่น หลอดไม้ไผ่ หรือถุงผ้าจากผักตบชวา ความร่วมมือระหว่างโรงแรมและผู้ผลิตในท้องถิ่นเหล่านี้ไม่เพียงช่วยลดการใช้พลาสติกแบบใช้ครั้งเดียวเท่านั้น แต่ยังช่วยยกระดับคุณภาพชีวิตของชุมชนท้องถิ่นอีกด้วย
นายธนกร กล่าวว่า น่าชื่นชมภาคเอกชนซึ่งถือเป็นส่วนสำคัญในการสร้างความยั่งยืนให้แก่การท่องเที่ยว โดยความร่วมมือของทุกฝ่ายจะส่งผลดีต่ออุตสาหกรรมการท่องเที่ยวอย่างยั่งยืน เนื่องจากในปัจจุบัน กระแสการรักษ์โลกกำลังได้รับความสนใจ และยังเป็นกลุ่มที่มีกำลังการจ่ายสูง ก็จะมีส่วนช่วยในการดึงดูดนักท่องเที่ยวให้เดินทางมาประเทศ และยังเป็นการลดต้นทุน สร้างรายได้ให้แก่ธุรกิจ และชุมชนมากขึ้นอีกด้วย โดยนายกรัฐมนตรีเชื่อมั่นว่า ประเทศไทยมีทั้งภูมิศาสตร์ ทรัพยากร และบุคลากรที่มีศักยภาพ ผลักดันเป็นยุทธศาสตร์ด้านการท่องเที่ยวในรูปแบบที่หลากหลาย โดยไทยสามารถจะปรับเปลี่ยนให้เป็นไปตามบริบทโลกได้อย่างเหมาะสม ซึ่งเชื่อว่านอกจากจะตอบโจทย์กับการอนุรักษ์สิ่งแวดล้อม จะสามารถสอดรับกับโลกยุคหลังโควิด -19 ได้ด้วย
วันพุธที่ 23 กุมภาพันธ์ 2565
ครม. เคาะงบ 7,660 ลบ. ประกันรายได้เกษตรกรชาวสวนปาล์มน้ำมันปี 64 – 65
.....
ที่ประชุม ครม. (22 ก.พ. 65) อนุมัติโครงการประกันรายได้เกษตรกรชาวสวนปาล์มน้ำมันปี 64 – 65 วงเงิน 7,660 ล้านบาท เพื่อสร้างความมั่นคงทางรายได้ในช่วงที่ราคาผลผลิตตกต่ำแก่เกษตรกรผู้ปลูกปาล์มน้ำมันทั่วประเทศ
.
โดยใช้หลักการเดียวกับโครงการในครั้งที่ผ่าน คือ เป็นเกษตรกรที่ขึ้นทะเบียนกับกรมส่งเสริมการเกษตร จะได้รับการประกันรายได้ปาล์มน้ำมัน สูงสุด 25 ไร่/ครัวเรือน ราคา กิโลกรัมละ 4 บาท และพื้นที่ที่ให้ผลผลิตแล้ว 3 ปีขึ้นไป ส่วนระยะเวลาการจ่ายเงินประกันรายได้จะเริ่มตั้งแต่เดือนก.ย. 64 – ส.ค. 65
#ไทยคู่ฟ้า#ร่วมต้านโควิด19
-------------------
วันศุกร์ที่ 10 มิถุนายน 2565
รฟฟท. จัดพิธีมอบรางวัลให้แก่สถานีรถไฟฟ้าชานเมืองสายสีแดงที่ชนะเลิศในการส่งคลิปวิดีโอเข้าประกวด
จาก โครงการยกระดับภาพลักษณ์ในการให้บริการ “Smart Image & Smile Service”
บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดง จัดพิธีมอบรางวัลให้แก่สถานี รถไฟฟ้าที่ชนะเลิศในการส่งคลิปวิดีโอเข้าประกวดจากโครงการยกระดับภาพลักษณ์ในการให้บริการ “Smart Image & Smile Service” เมื่อวันที่ 9 มิถุนายน 2565 ณ อาคารสถานีกลางบางซื่อ
นายสุเทพ พันธุ์เพ็ง กรรมการผู้อำนวยการใหญ่รฟฟท. เมื่อวันที่ 9 มิถุนายน 2565 ที่ผ่านมา ณ อาคารสถานีกลางบางซื่อ บริษัทได้จัดพิธีมอบรางวัล โครงการยกระดับภาพลักษณ์ในการให้บริการ “Smart Image & Smile Service” ซึ่งจัดขึ้นโดยมีวัตถุประสงค์เพื่อยกระดับการให้บริการของพนักงานปฏิบัติการสถานีรถไฟฟ้าให้เป็นมาตรฐานสากล โดยให้แต่ละสถานีจัดทำผลงานคลิปวีดีโอการบริการความเป็นเลิศใน 8 ด้านของแต่ละสถานี คือ 1.ด้านความสามัคคี 2.ด้าน ความรวดเร็ว 3.ด้านความโปร่งใส 4.ด้านความปลอดภัย 5.ด้านความมีวินัย 6.ด้านความรอบคอบ 7.ด้านบริการด้วยใจ 8.ด้านตรงต่อเวลา โดยสถานีที่ได้คะแนนสูงตามเกณฑ์การประเมินและได้รับรางวัลรางวัลชนะการประกวดมีจำนวนทั้งสิ้น 8 สถานี จากทั้งหมด 13 สถานี โดยมีรายละเอียดดังนี้
1. ด้านความสามัคคี ได้แก่สถานีบางซ่อน 2. ด้านความรวดเร็ว ได้แก่สถานีดอนเมือง 3. ด้านความโปร่งใส ได้แก่สถานีรังสิต
4. ด้านความปลอดภัย ได้แก่สถานีหลักสี่ 5. ด้านความมีวินัย ได้แก่สถานีจตุจักร
6. ด้านความรอบคอบ ได้แก่สถานีทุ่งสองห้อง 7. ด้านบริการด้วยใจ ได้แก่สถานีกลางบางซื่อ 8. ด้านตรงต่อเวลา ได้แก่ สถานีหลักหก
ทั้งนี้ เชื่อมั่นว่าโครงการดังกล่าวจะสามารถช่วยสร้างขวัญกำลังใจ สร้างความมุ่งมั่นการปฎิบัติงานและ ยกระดับการให้บริการของพนักงานปฏิบัติการสถานีรถไฟฟ้าให้เป็นมาตรฐานสากล
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันพฤหัสบดีที่ 9 มิถุนายน 2565
ดีอีเอส เตรียม MOU ความร่วมมือในสาขาเศรษฐกิจดิจิทัลและเทคโนโลยีดิจิทัล กับสหราชอาณาจักรบริเตนใหญ่และไอร์แลนด์เหนือ
ดีอีเอส เตรียม MOU ความร่วมมือในสาขาเศรษฐกิจดิจิทัลและเทคโนโลยีดิจิทัล กับสหราชอาณาจักรบริเตนใหญ่และไอร์แลนด์เหนือ
เมื่อวันที่9มิถุนายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้ให้การต้อนรับนายมาร์กกุดดิง(H.E. Mr. Mark Gooding)เอกอัครราชทูตสหราชอาณาจักรประจำประเทศไทยในโอกาสเข้าเยี่ยมคารวะโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมณห้องรับรองชั้น9กระทรวงดิจิทัลเพื่อเศรษฐกิจและสังคม ในโอกาสนี้นายชัยวุฒิธนาคมานุสรณ์และนายมาร์กกุดดิงได้ร่วมหารือเกี่ยวกับความสัมพันธ์และความร่วมมือระหว่างไทยและสหราชอาณาจักรในด้านสังคมและเศรษฐกิจการค้าและการลงทุนโดยทั้งสองฝ่ายยืนยันที่จะสนับสนุนความร่วมมือด้านเศรษฐกิจดิจิทัลและเทคโนโลยีดิจิทัลระหว่างสองประเทศในสาขาต่างๆที่เห็นว่ามีความสำคัญและจะเป็นประโยชน์ร่วมกันอาทิการส่งเสริมความร่วมมือด้านกฎหมายและกฎระเบียบดิจิทัลการเปลี่ยนไปเป็นดิจิทัลของทั้งภาครัฐและเอกชนรวมถึงภาคธุรกิจต่างๆการสนับสนุนธุรกิจด้านเทคโนโลยีดิจิทัลและไอซีทีการเสริมสร้างทักษะดิจิทัลแก่แรงงานและการพัฒนาโครงสร้างพื้นฐานดิจิทัลและเมืองอัจฉริยะ
โดยทั้งสองฝ่ายเห็นถึงความสำคัญของการสร้างความร่วมมือและการพัฒนาเทคโนโลยีดิจิทัลรวมถึงโอกาสทางเศรษฐกิจและสังคมจากการดำเนินการดังกล่าวจึงเห็นพ้องที่จะมีการลงนามหนังสือแสดงเจตจำนงว่าด้วยความร่วมมือในสาขาเศรษฐกิจดิจิทัลและเทคโนโลยีดิจิทัลระหว่างดศ.และกระทรวงดิจิทัลวัฒนธรรมสื่อและการกีฬาของสหราชอาณาจักรบริเตนใหญ่และไอร์แลนด์เหนือในโอกาสแรกเพื่ออำนวยความสะดวกแก่การผลักดันความร่วมมือและกิจกรรมที่หน่วยงานที่เกี่ยวข้องของทั้งสองประเทศได้หารือกันไว้โดยกระทรวงฯและสถานเอกอัครราชทูตสหราชอาณาจักรประจำประเทศไทยจะมีการประสานงานและดำเนินการอย่างใกล้ชิดร่วมกันในประเด็นต่างๆดังกล่าวต่อไป
************
วันพุธที่ 23 กุมภาพันธ์ 2565
ศบค. เคาะ ยกระดับ HI/CI – เพิ่มคู่สายรับเรื่อง 1330 มาตรการเปิดเรียนแบบ On site สำหรับเปิดเทอมหน้า
.....
ที่ประชุม ศบค. (23 ก.พ. 65) พล.อ.ประยุทธ์ จันทร์โอชา นายกรัฐมนตรี และ รมว.กลาโหม กำชับทุกหน่วยงานให้สื่อสารข้อมูลที่ถูกต้องกับประชาชนอย่างต่อเนื่อง พร้อมอำนวยความสะดวกด้านการดูแลรักษา โดยเฉพาะระบบ HI/CI และ Call center 1330 ให้เพียงพอกับสถานการณ์ ให้ประชาชนสามารถเข้ารับบริการได้ทั่วประเทศ
.
สำหรับมาตรการการเปิดเรียน On site ในสถานศึกษา ขอให้มีการตรวจสอบ ดูแลจัดการอย่างดีที่สุดให้ครอบคลุมทุกโรงเรียน เตรียมพร้อมสำหรับการเปิดเทอมปีการศึกษาหน้า ควบคู่กับการควบคุมโรค – มาตรการสาธารณสุขที่เคร่งครัด รอบคอบ และมีแผนเผชิญเหตุที่เหมาะสม รวมถึงเร่งฉีดวัคซีนให้นักเรียนอย่างครอบคลุม
.
อ่านเพิ่มเติม คลิกhttps://www.thaigov.go.th/news/contents/details/51852
#ไทยคู่ฟ้า#ร่วมต้านโควิด19
-------------------
วันพุธที่ 27 กรกฎาคม 2565
ไอแบงก์ดูแลชุมชนมุสลิมต่อยอดโครงการชุมชนซื่อสัตย์ สนับสนุนมัสยิดทำประกันตะกาฟุลอัคคีภัย ช่วยออกเงินสมทบ 40%
โครงการ “ไอแบงก์ สนับสนุนตะกาฟุลอัคคีภัย สำหรับมัสยิด” เป็นการร่วมมือกันระหว่าง ไอแบงก์ กับ บมจ. ทิพยประกันภัย บริษัทผู้ให้บริการประกันตะกาฟุล เพื่อสนับสนุนให้มัสยิดทั่วประเทศ ทำตะกาฟุลอัคคีภัย เพื่อเป็นการบรรเทาความเสียหายในกรณีมัสยิดเกิดอัคคีภัย
ธนาคารอิสลามแห่งประเทศไทย (ไอแบงก์) เดินหน้าดูแลชุมชนมุสลิม ต่อยอดจากโครงการชุมชนซื่อสัตย์ ซึ่งเป็นโครงการที่ธนาคารออกเมื่อปลายปี 2564 เพื่อยกระดับคุณภาพชีวิตพี่น้องมุสลิมที่ไม่สามารถเข้าถึงระบบสถาบันการเงินให้หลุดพ้นจากหนี้นอกระบบ ผ่านตัวแทนที่ได้รับการแต่งตั้งโดยคณะกรรมการมัสยิด จากการทำงานร่วมกับมัสยิดซึ่งเป็นศูนย์รวมของพี่น้องมุสลิมที่ผ่านมา ธนาคารจึงมีแนวคิดส่งเสริมมัสยิดทำตะกาฟุลอัคคีภัย กรณีที่มัสยิดเกิดความเสียหายจากอัคคีภัย ภายใต้โครงการ “ไอแบงก์ สนับสนุนตะกาฟุลอัคคีภัย สำหรับมัสยิด” โดยไอแบงก์ จะช่วยออกเงินสมทบให้กับมัสยิด 40% จากยอดเงินสมทบสัญญาตะกาฟุลอัคคีภัยที่ต้องชำระ และพร้อมให้การสนับสนุนอย่างต่อเนื่องทุกปี
โครงการ “ไอแบงก์ สนับสนุนตะกาฟุลอัคคีภัย สำหรับมัสยิด” เป็นการร่วมมือกันระหว่าง ไอแบงก์ กับ บมจ. ทิพยประกันภัย บริษัทผู้ให้บริการประกันตะกาฟุล เพื่อสนับสนุนให้มัสยิดทั่วประเทศ ทำตะกาฟุลอัคคีภัย เพื่อเป็นการบรรเทาความเสียหายในกรณีมัสยิดเกิดอัคคีภัย จะได้รับการชดเชยค่าสินไหมตามความเสียหายจริง แต่ไม่เกินทุนประกันภัยที่ทำไว้ โดยไอแบงก์ จะให้ความช่วยเหลือในการออกค่าใช้จ่ายเงินสมทบในอัตรา 40% จากยอดเงินสมทบสัญญาตะกาฟุลอัคคีภัยมาตรฐานที่ต้องชำระ เช่น ทุนประกันภัย 1,000,000 บาท ไอแบงก์สนับสนุนเงินสมทบ 40% เท่ากับทางมัสยิดออกเองเพียง 520 บาท และพร้อมให้การสนับสนุนอย่างต่อเนื่องทุกปี สำหรับมัสยิดที่ต้องการสมัครเข้าร่วมโครงการ ต้องเป็นมัสยิดที่จัดตั้งและจดทะเบียนกับกรมการปกครองเท่านั้น ซึ่งในปัจจุบันทั่วประเทศมีเกือบ 4,000 มัสยิด
มัสยิดที่สนใจเข้าร่วมโครงการ สามารถติดต่อสมัครสมาชิกตะกาฟุลอัคคีภัยมัสยิดได้ที่ ไอแบงก์ ทุกสาขาทั่วประเทศ หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
วันพฤหัสบดีที่ 22 กรกฎาคม 2564
กรมเจ้าท่า กระทรวงคมนาคม กำจัดผักตบชวาและวัชพืช พร้อมขุดลอกร่องน้ำ บูรณาการเชิงป้องกันปัญหาเพื่อประชาชน
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยความก้าวหน้าการพัฒนาและบำรุงรักษาทางน้ำ ดำเนินการโดยสำนักงานพัฒนาและบำรุงรักษาทางน้ำที่ 2 ปฏิบัติงานเก็บผักตบชวาและวัชพืช แม่น้ำท่าจีน จังหวัดชัยนาท งานขุดลอกแม่น้ำแม่มอก จังหวัดสุโขทัย งานขุดลอกคลองเสลี่ยงแห้ง จังหวัดเพชรบูรณ์ เพื่อบูรณาการเตรียมความพร้อมในเชิงป้องกันเพื่อรับสถานการณ์ช่วงฤดูฝน สอดคล้องกับความต้องการในการใช้น้ำเพื่ออุปโภคบริโภค การเกษตร และการรักษาสภาพแวดล้อมทางน้ำ ตามนโยบายรัฐบาลและมาตรการของกองอำนวยการน้ำแห่งชาติ โดยพลเอกประวิตร วงษ์สุวรรณ รองนายกรัฐมนตรี และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม
สำนักงานพัฒนาและบำรุงรักษาทางน้ำที่ 2 ปฏิบัติงานเก็บผักตบชวาและวัชพืช แม่น้ำท่าจีน ตำบลมะขามเฒ่า เทศบาล วัดสิงห์ อำเภอวัดสิงห์ จังหวัดชัยนาท เพื่อกำจัดผักตบชวาและวัชพืช บริเวณคลองมะขามเฒ่า แม่น้ำท่าจีน ปริมาณวัชพืช 22,000 ตัน ใช้เรือเจ้าท่า ผ.4, ผ.401, ผอ.402, ผ.403 เป็นเครื่องจักรปฏิบัติงาน ช่วยบรรเทาปัญหาความเดือดร้อนให้กับประชาชนที่ได้รับผลกระทบจากผักตบชวาและวัชพืชกีดขวางทางน้ำ ปัญหาน้ำเน่าเสีย ปัจจุบันเก็บได้ปริมาณ 5,470 ตัน คิดเป็น 24.86 %
หน่วยปฏิบัติงานขุดลอกแม่น้ำแม่มอก ตำบลทุ่งเสลี่ยม อำเภอทุ่งเสลี่ยม จังหวัดสุโขทัย ดำเนินการขุดลอกแม่น้ำแม่มอก ใช้รถขุด นว.3 และ นว.5 ขุดลอกความกว้างที่ก้นร่องน้ำตามแผน 20 เมตร ยาว 3,050 เมตร ระดับที่ก้นร่องน้ำตามแผนการขุดลอก 81 เมตร (จากระดับน้ำทะเลปานกลาง) ปริมาณเนื้อดินตามแผน 150,000 ลูกบาศก์เมตร ปัจจุบันดำเนินการได้ 73,100 ลูกบาศก์เมตร คิดเป็น 48.73 % และหน่วยปฏิบัติงานขุดลอกร่องน้ำคลองเสลี่ยงแห้ง ตำบลหนองแม่นา อำเภอเขาค้อ จังหวัดเพชรบูรณ์ ใช้รถขุด นว.4 ขุดลอกขนาดความกว้างก้นร่องน้ำ 2-40 เมตร ความยาว 1,850 เมตร และระดับความลึกก้นร่องน้ำตามแผนขุดลอก 724 เมตร (จากระดับน้ำทะเลปานกลาง) ปริมาณเนื้อดินตามแผน 50,161 ลูกบาศก์เมตร ปัจจุบันดำเนินการได้ 19,510 ลูกบาศก์เมตร คิดเป็น 39.02 %
อธิบดีกรมเจ้าท่า มีความห่วงใยต่อปัญหาของสภาพแวดล้อมลำน้ำที่ตื้นเขินจนไม่สามารถใช้งานได้และปัญหาผักตบชวา กีดขวางทางน้ำ ได้สั่งการให้สำนักพัฒนาและบำรุงรักษาทางน้ำ ดำเนินการตามแผนอย่างต่อเนื่องและบูรณาการร่วมกับหน่วยงานที่เกี่ยวข้อง เข้าดำเนินการโดยส่งเรือกำจัดผักตบชวาและวัชพืชเร่งจัดเก็บเพื่อเปิดทางน้ำให้ประชาชนสัญจรได้สะดวก เพิ่มประสิทธิภาพการระบายน้ำในช่วงฤดูน้ำหลาก พร้อมขุดลอกร่องน้ำรองรับการระบายน้ำ บรรเทาอุทกภัยและช่วยกักเก็บน้ำไว้ใช้ในช่วงหน้าแล้ง
"..กรมเจ้าท่า..พัฒนา..เพื่อความสุขของประชาชน..”
วันเสาร์ที่ 18 ธันวาคม 2564
ดีอีเอส หารือขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์
ดีอีเอส หารือขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์
เมื่อวันที่16ธันวาคม2564นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมกระบวนการปิดกั้นเว็ปณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยที่ประชุมได้พิจารณาศึกษาเกี่ยวกับปัญหาอุปสรรคและแนวทางแก้ไขเกี่ยวกับการดำเนินคดีกับผู้กระทำความผิดและขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์ตามพระราชบัญญัติว่าด้วยการกระทำความผิดเกี่ยวกับคอมพิวเตอร์พ.ศ.2550เพื่อให้กฎหมายทันสมัยสอดคล้องแนวปฏิบัติสากลมุ่งปกป้องคุ้มครองประชาชนจากอาชญากรรมและภัยโซเชียลรูปแบบใหม่ๆ
************
วันอังคารที่ 22 กุมภาพันธ์ 2565
รมว.พม. เตรียมควงเชฟชุมพล ลุยร้านโกดังชาบู สอนกลยุทธ์ใหม่ หลังกลับมาเปิดร้านอีกครั้ง
รมว.พม. เตรียมควงเชฟชุมพล ลุยร้านโกดังชาบู สอนกลยุทธ์ใหม่ หลังกลับมาเปิดร้านอีกครั้ง
วันนี้ (22 ก.พ. 65 ) นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า พรุ่งนี้ (23 ก.พ. 65) จะเดินทางไปลงพื้นที่ ณ ร้านโกดังชาบู ย่านตลาดพลู เขตธนบุรี กรุงเทพฯ พร้อมนำเชฟชุมพล แจ้งไพร ไปสอนทำอาหารเมนูพิเศษและให้คำปรึกษาแนะนำกับทางร้าน พร้อมทั้งติดตามความคืบหน้าการช่วยเหลือ หลังจากที่นำทีมผู้บริหารและเจ้าหน้าที่กระทรวง พม. เข้าไปช่วยเหลือในเรื่องต่างๆ ตั้งแต่วันที่ 3 ก.พ. ที่ผ่านมา
เชฟชุมพล กล่าวว่า พรุ่งนี้ ทางร้านไม่ต้องเตรียมวัตถุดิบอะไร โดยอาจใช้วัตถุดิบที่ร้านมีอยู่แล้ว อีกทั้งจะขอเข้าไปให้คำแนะนำเรื่องการคิดต้นทุนและราคาอาหาร เป็นต้น
นายจุติ กล่าวเพิ่มเติมว่า ระยะเวลา 2 สัปดาห์กว่า กระทรวง พม. ได้เร่งเข้าไปช่วยแก้ปัญหาครอบครัวนางสาวมธุรา อดเหนียว (แก้ว) เจ้าของร้านโกดังชาบู ออกมาไลฟ์สดปิดกิจการทั้งน้ำตา ไม่ว่าจะเป็นการช่วยแก้ปัญหาเรื่องการชำระหนี้สิน ค่าไฟฟ้าที่ค้างชำระ อาการป่วยซึมเศร้าของสามี และการช่วยเหลือเงินสงเคราะห์สำหรับสมาชิก 4 คน จนกระทั่งร้านกลับมาให้บริการอีกครั้งเมื่อวันที่ 11 ก.พ. ที่ผ่านมา
วันเสาร์ที่ 28 พฤษภาคม 2565
บขส. พร้อมกลับมาเปิดให้บริการเดินรถเส้นทางระหว่างประเทศไทย - สปป.ลาว รวม 10 เส้นทาง เริ่มตั้งแต่ 15 มิ.ย. นี้
สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัดกระทรวงคมนาคม เปิดเผยว่า บริษัท ขนส่ง จำกัด (บขส.) เตรียมกลับมาเปิดให้บริการเดินรถเส้นทางระหว่างประเทศไทย - สปป.ลาว เพิ่มเติมอีก 9 เส้นทาง จากเดิมที่เปิดให้บริการในเส้นทางมุกดาหาร - สะหวันนะเขต ไปแล้วเมื่อวันที่ 9 พฤษภาคมที่ผ่านมา จำนวน 1 เส้นทาง รวมเป็น 10 เส้นทาง ประกอบด้วย เส้นทางหนองคาย - นครหลวงเวียงจันทร์ อุดรธานี - นครหลวงเวียงจันทร์ อุบลราชธานี - เมืองปากเซ ขอนแก่น - นครหลวงเวียงจันทร์ กรุงเทพมหานคร - นครหลวงเวียงจันทร์ นครพนม - ท่าแขก อุดรธานี - ท่าอากาศยานอุดรฯ - หนองคาย - วังเวียง เชียงราย - แขวงบ่อแก้ว และ เส้นทางเลย - แขวงหลวงพระบาง ทั้งนี้คาดว่าจะเริ่มเปิดให้บริการได้ในวันที่ 15 มิถุนายน 2565 ผู้ใช้บริการสามารถจองตั๋ว บขส. ได้ที่ช่องจำหน่ายตั๋วของ บขส. ทั่วประเทศ หรือผ่านทางออนไลน์ Application : E-ticket , Website บขส.
ส่วนเส้นทางระหว่างประเทศไทย - สปป.ลาว จำนวน 3 เส้นทาง ได้แก่ เส้นทางเชียงใหม่ - แขวงหลวงพระบาง กรุงเทพมหานคร - เมืองปากเซ น่าน - แขวงหลวงพระบาง และเส้นทางระหว่างประเทศไทย - กัมพูชา จำนวน 2 เส้นทาง ได้แก่เส้นทาง กรุงเทพมหานคร - อรัญประเทศ - ปอยเปต - เสียมราฐ กรุงเทพมหานคร - อรัญประเทศ - ปอยเปต - พนมเปญ ยังไม่เปิดให้บริการ
กรรมการผู้จัดการใหญ่ บขส. กล่าวด้วยว่า สำหรับเส้นทางในประเทศ บขส. ยังคงเปิดให้บริการ ในเส้นทางภาคเหนือ 14 เส้นทาง 40 เที่ยววิ่ง ภาคตะวันออกเฉียงเหนือและภาคตะวันออก 24 เส้นทาง 54 เที่ยววิ่ง และเส้นทางภาคใต้ 13 เส้นทาง 36 เที่ยววิ่ง ทั้งนี้ การเดินทางเส้นทางในประเทศ ผู้โดยสารที่สมัครสมาชิก บขส. Card จะได้รับสิทธิ์ส่วนลดค่าโดยสาร 5% ทันที ส่วนนักศึกษาและบุคลากรในสังกัดกระทรวงคมนาคม จะได้รับส่วนลดค่าโดยสาร 10% (ไม่รวมค่าธรรมเนียม) ตามเงื่อนไขที่ บขส. กำหนด รวมทั้ง บขส. จะขยายสิทธิพิเศษส่วนลดค่าโดยสาร ไปยังกลุ่มจิตอาสา อสม., อพปร. ในเร็ว ๆ นี้ด้วย นอกจากนี้ บขส. ได้ยกเว้นและลดหย่อนค่าโดยสารให้แก่บุคคลตามเงื่อนไขที่ กรมการขนส่งทางบก (ขบ.) กำหนด โดยสามารถตรวจสอบข้อมูลเพิ่มเติมได้ที่เว็บไซต์ บขส. transport.co.th หรือสอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
วันพุธที่ 18 สิงหาคม 2564
นักวิจัยไทย “เจ๋ง” พัฒนาวัคซีนโควิด 4 ชนิด กระตุ้นภูมิคุ้มกันดี ปลอดภัยสูง
....
กระทรวงการอุดมศึกษา วิทยาศาสตร์ วิจัยและนวัตกรรม เผยวัคซีนโควิด-19 โดยนักวิจัยไทย 4 ชนิด ก้าวหน้าอย่างต่อเนื่อง นับเป็นความหวังของไทยในการสร้างความมั่นคงด้านวัคซีน ช่วยลดการนำเข้าจากต่างประเทศ
.
1. วัคซีน ChulaCov19 วัคซีนชนิด mRNA โดย รพ.จุฬาลงกรณ์ สภากาชาดไทย และศูนย์วิจัยวัคซีน คณะแพทยศาสตร์ จุฬาฯ
• ทดสอบในมนุษย์ระยะที่ 2 เดือน ส.ค. 64 ตั้งเป้า เม.ย. 65 เริ่มฉีดได้ทั่วประเทศ
2. วัคซีนใบยา พัฒนาจากเซลล์ใบยาสูบ โดยจุฬาลงกรณ์มหาวิทยาลัย
• ทดสอบในมนุษย์ระยะที่ 1 และ 2 เดือน ธ.ค. 64
3. วัคซีน DNV-HXP-S วัคซีนชนิดเชื้อตาย โดยองค์การเภสัชกรรมและมหาวิทยาลัยมหิดล
• ทดสอบในมนุษย์ระยะที่ 3 ช่วงปลายปี 64 คาดว่าจะสำเร็จกลางปี 65
4. วัคซีนโควิเจน วัคซีนชนิดดีเอ็นเอ โดยบริษัท ไบโอเนท-เอเชีย จำกัด
• ทดสอบในมนุษย์ระยะแรก เดือน ต.ค. 64
.
ซึ่งวัคซีนทั้ง 4 ชนิด ประสบความสำเร็จจากการทดลองในสัตว์ทดลอง พบว่าสามารถกระตุ้นภูมิคุ้มกันได้ดี และมีความปลอดภัยสูง
.
อ่านข้อมูลเพิ่มเติม คลิกhttps://www.mhesi.go.th/.../infographic/4228-168641.html...
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 8 พฤษภาคม 2565
สธ. - WHO เปิด 5 ปัจจัยความสำเร็จ ไทยรับมือวิกฤต “โควิด”
.....
กระทรวงสาธารณสุข (สธ.) พร้อมผู้แทนองค์การอนามัยโลก (WHO) ประจำประเทศไทย สรุปผลการทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Health and Preparedness Review: UHPR) และถอดบทเรียนความสำเร็จการรับมือวิกฤต "โควิด" ของไทย ซึ่งพบว่ามี 5 ปัจจัยสำคัญ ดังนี้
.
1.มีการสนับสนุนโดยผู้บริหารระดับสูงที่กำหนดนโยบายประเทศ
2.ระบบสาธารณสุขไทยมีความเข้มแข็ง โดยเฉพาะระบบหลักประกันสุขภาพถ้วนหน้า
3.มีความร่วมมือกับทุกภาคส่วน (รัฐ เอกชน ประชาสังคม ฯลฯ)
4.มีกระบวนการสร้างการมีส่วนร่วมกับประชาชนและชุมชน
5.มีการใช้เทคโนโลยีดิจิทัล นวัตกรรม และการวิจัย เพื่อการตัดสินใจบนพื้นฐานข้อมูล
.
และไทยยังได้รับคำชมถึงนโยบายและมาตรการดูแลประชาชน ทั้งการรักษาพยาบาล การฉีดวัคซีนป้องกันโควิด-19 ซึ่ง WHO ยินดีสนับสนุนและร่วมทำงานกับประเทศไทย โดยให้ไทยเตรียมแถลงประสบการณ์ UHPR ในที่ประชุม World Health Assembly (WHA) ปลายเดือน พ.ค. 65 นี้ ร่วมกับอีก 3 ประเทศนำร่อง ก่อนนำไปใช้ในประเทศอื่น ๆ ต่อไป
.
อ่านเพิ่มเติม คลิกhttps://www.thaigov.go.th/news/contents/details/54230
#ไทยคู่ฟ้า#ร่วมต้านโควิด19
-------------------
วันพุธที่ 30 มิถุนายน 2564
บอร์ดบีโอไอไฟเขียวโครงการใหญ่แตะ 5 หมื่นล้าน หนุนกิจการผลิตไฟฟ้า
บอร์ดบีโอไอ อนุมัติโครงการลงทุนขนาดใหญ่รวมเกือบ 50,000 ล้านบาท หนุนกิจการสาธารณูปโภคและบริการพื้นฐานในการผลิตไฟฟ้า การขนส่งก๊าซทางท่อ สร้างความมั่นคงของระบบไฟฟ้าในประเทศ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่าที่ประชุมคณะกรรมการส่งเสริมการลงทุน หรือบอร์ดบีโอไอ ได้อนุมัติให้การส่งเสริมการลงทุนกับกิจการขนาดใหญ่รวม5โครงการ รวมมูลค่าการลงทุน49,911ล้านบาท ประกอบด้วยกิจการสาธารณูปโภคพื้นฐานและบริการพื้นฐานในกิจการผลิตพลังงานไฟฟ้า หรือพลังงานไฟฟ้าและไอน้ำจากพลังงานอื่นๆ และกิจการสร้างสรรค์ ดังนี้
1)บริษัท หินกองเพาเวอร์ จำกัดกิจการผลิตไฟฟ้าระบบโคเจนเนอเรชัน มูลค่าการลงทุนทั้งสิ้น32,464ล้านบาท โครงการผลิตไฟฟ้าขนาด1,540เมกะวัตต์ ตั้งอยู่ที่จังหวัดราชบุรี
2)บริษัท บี.กริม เพาเวอร์ (อ่างทอง) 2 จำกัดกิจการผลิตไฟฟ้าและไอน้ำระบบโคเจนเนอเรชัน มูลค่าการลงทุนทั้งสิ้น5,300ล้านบาท มีกำลังการผลิตไฟฟ้าระบบโคเจนเนอเรชัน145เมกะวัตต์ ไอน้ำระบบโคเจนเนอเรชัน30ตัน/ชั่วโมง ตั้งโครงการอยู่ในนิคมอุตสาหกรรมเวิลด์ ฟู๊ด วัลเลย์ ไทยแลนด์ จังหวัดอ่างทอง
3)บริษัท บี.กริม เพาเวอร์ (อ่างทอง) 3 จำกัดกิจการผลิตไฟฟ้าและไอน้ำระบบโคเจนเนอเรชัน มูลค่าการลงทุนทั้งสิ้น5,200ล้านบาท มีกำลังการผลิตไฟฟ้าระบบโคเจนเนอเรชัน145เมกะวัตต์ ไอน้ำระบบโคเจนเนอเรชัน30ตัน/ชั่วโมง และขนส่งก๊าซธรรมชาติทางท่อ13,914ล้านลูกบาศก์ฟุต/ปี ตั้งโครงการในนิคมอุตสาหกรรมเวิลด์ ฟู๊ด วัลเลย์ ไทยแลนด์ จังหวัดอ่างทอง
4)บริษัท ท็อป เอสพีพี จำกัดกิจการผลิตไฟฟ้าและไอน้ำระบบโคเจนเนอเรชัน มูลค่าการลงทุนทั้งสิ้น 4,350 ล้านบาท โครงการผลิตไฟฟ้าขนาด 120 เมกะวัตต์ และไอน้ำ 294 ตัน/ชั่วโมง ตั้งโครงการที่จังหวัดชลบุรี
5)บริษัท โตโยโบะ อินโดรามา แอดวานซ์ ไฟเบอร์ส จำกัดผลิตเส้นด้ายที่มีคุณสมบัติพิเศษ ซึ่งเป็นเส้นด้ายสังเคราะห์ความหนาแน่นสูง ใช้เป็นวัตถุดิบในการผลิตถุงลมนิรภัยรถยนต์ มูลค่าการลงทุนทั้งสิ้น 2,596ล้านบาท ตั้งโครงการในนิคมอุตสาหกรรมมาบตาพุด จังหวัดระยอง
“กิจการที่บอร์ดบีโอไออนุมัติส่งเสริมในครั้งนี้เป็นโครงการขนาดใหญ่ด้านกิจการสาธารณูปโภคพื้นฐาน โดยเฉพาะการผลิตพลังงานไฟฟ้า ซึ่งนอกจากจะมีส่วนช่วยสร้างความมั่นคงของระบบไฟฟ้าของประเทศในระยะยาวตามแผนพัฒนากำลังผลิตไฟฟ้าของประเทศไทย พ.ศ. 2561 – 2580 แล้ว ยังเป็นการลงทุนด้านอุตสาหกรรมพื้นฐานเพื่อรองรับความต้องการใช้ไฟฟ้าในอนาคตภายหลังจากภาคเศรษฐกิจไทยฟื้นตัวหลังผ่านพ้นสถานการณ์โควิด-19อีกด้วย”เลขาธิการบีโอไอกล่าว
*********************************
วันพฤหัสบดีที่ 12 พฤษภาคม 2565
กรมทางหลวงชนบท แจ้งปิดทางกลับรถใต้สะพานข้ามคลองพระอุดม (ฝั่งวัดท้องคุ้ง)
บนถนนชัยพฤกษ์เป็นการชั่วคราว ระหว่างวันที่ 15 - 30 พฤษภาคม 2565
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน จะทำการปิดการจราจรบริเวณทางกลับรถใต้สะพานข้ามคลองพระอุดม บริเวณ กม. ที่ 0+740 (ฝั่งวัดท้องคุ้ง) บนถนนชัยพฤกษ์ จังหวัดนนทบุรี เป็นการชั่วคราว เพื่อดำเนินการก่อสร้างทางคู่ขนานผิวจราจ คอนกรีตเสริมเหล็ก ซึ่งเป็นส่วนหนึ่งของโครงการขยายถนนชัยพฤกษ์ จังหวัดนนทบุรี ระยะทาง 6.892 กิโลเมตรโดย ทช. จะเริ่มดำเนินการปิดทางกลับรถบริเวณดังกล่าว ตั้งแต่วันที่ 15 - 30 พฤษภาคม 2565 ประชาชนสามารถใช้ทางกลับรถบริเวณใต้สะพานพระราม 4 ทดแทนได้ ทั้งนี้ ประชาชนที่มีบ้านเรือนอาศัยอยู่บริเวณ กม.ที่ 0+740 - 1+700 สามารถใช้ทางคู่ขนาน เข้า - ออก ได้ตามปกติ
อย่างไรก็ตาม ทช. ขอความร่วมมือให้ผู้ใช้เส้นทาง โปรดสังเกตป้ายจราจร รวมถึงปฏิบัติ ตามป้ายเตือน ป้ายแนะนำ อย่างเคร่งครัด เพื่อความสะดวกปลอดภัยในการเดินทางและขออภัยในความไม่สะดวกมา ณ โอกาสนี้
วันศุกร์ที่ 26 สิงหาคม 2565
​รองนายกฯ พล.อ.ประวิตรฯ กำชับทุกหน่วยงาน เร่งติดตามสภาพอากาศและสถานการณ์น้ำ รับมือเหตุอุทกภัยและภัยแล้งในพื้นที่ พร้อมช่วยเหลือประชาชนได้ทันที
​รองนายกฯ พล.อ.ประวิตรฯ กำชับทุกหน่วยงาน เร่งติดตามสภาพอากาศและสถานการณ์น้ำ รับมือเหตุอุทกภัยและภัยแล้งในพื้นที่ พร้อมช่วยเหลือประชาชนได้ทันที
วันนี้ (26 สิงหาคม 2565) เวลา 10.00 น. ณ ห้องประชุม 301 ตึกบัญชาการ 1 ทำเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมกองอำนวยการน้ำแห่งชาติ และคณะอนุกรรมการอำนวยการด้านบริหารจัดการทรัพยากรน้ำ ผ่านระบบ VTC เพื่อขับเคลื่อนความร่วมมือตามกรอบแนวทาง 13 มาตรการรับมือฤดูฝน และสถานการณ์ภัยแล้งที่จะเกิดขึ้น
โดยที่ประชุมรับทราบ และติดตามการดำเนินการของหน่วยต่างๆ ตามมาตรการที่เกี่ยวข้อง จากผลกระทบจากพายุโซนร้อน “มู่หลาน” ใน 29 จังหวัดรวมทั้ง รายงานสภาพอากาศและสถานการณ์น้ำ 3 เดือน (กันยายน – พฤศจิกายน) และความก้าวหน้าในการดำเนินการตาม 13 มาตรการรับมือฤดูฝน ปี 65 และรับทราบการปรับการระบายน้ำของเขื่อนเจ้าพระยา 1,500 - 2,000 ลบ.ม./วินาที ซึ่งอาจมีผลให้น้ำเอ่อล้นพื้นที่ท้ายน้ำ 2 ฝั่งในจังหวัดสิงห์บุรี อ่างทอง และพระนครศรีอยุธยา นอกจากนี้ ได้ร่วมพิจารณาและให้ความเห็นชอบ กรอบโครงสร้างและรูปแบบการดำเนินการจัดตั้งศูนย์บริหารจัดการน้ำส่วนหน้า ที่จะจัดต้ังขึ้นใน 4 พื้นที่ ในจังหวัดพิษณุโลก ชัยนาท อุบลราชธานี และสุราษฎร์ธานี โดยให้พิจารณาจากการคาดการณ์สภาพอากาศ ปริมาณน้ำฝน รวมทั้งปริมาณน้ำในเขื่อนและน้ำท่า
รองนายกรัฐมนตรีได้เน้นย้ำไปยังกระทรวงมหาดไทย โดยเฉพาะผู้ว่าราชการจังหวัดในพื้นที่ที่มีแนวโน้มจะเกิดน้ำท่วม ตามที่ สทนช. ชี้เป้า ให้มีความตื่นตัวและให้ขับเคลื่อนแผนการปฏิบัติเชิงรุกป้องกันน้ำท่วมตาม 13 มาตรการ ตามที่ กนช.เห็นชอบให้เป็นรูปธรรม เน้นความรวดเร็วและกระจายการช่วยเหลือให้ทั่วถึง โดยให้พิจารณาปรับแผนให้ทันต่อสถานการณ์ ควบคู่กับการเร่งทำความเข้าใจกับประชาชน เพื่อป้องกันและลดความเสียหายต่อชีวิตและทรัพย์สินของประชาชน ทั้งนี้ ขอให้ สทนช.ประสานการทำงานร่วมกับ กรมชลประทาน มีแผนสำรองและมาตราการรองรับการหน่วงน้ำ ผันน้ำ ประกอบการตัดสินใจ โดยพยายามให้ประชาชนในพื้นที่ท้ายน้ำได้รับผลกระทบน้อยที่สุด
วันศุกร์ที่ 10 กันยายน 2564
วธ.ผนึกหอการค้าไทยในจีน จัดกิจกรรมถ่ายทอดสดรายการ “ตามรอยของอร่อยในละครไทย” เพื่อโปรโมทอาหารไทยผ่านแอปพลิเคชันโตว่ยิน ในวันที่ 11 ก.ย.นี้
วธ.ผนึกหอการค้าไทยในจีน จัดกิจกรรมถ่ายทอดสดรายการ “ตามรอยของอร่อยในละครไทย” เพื่อโปรโมทอาหารไทยผ่านแอปพลิเคชันโตว่ยิน ในวันที่ 11 ก.ย.นี้
วธ.ผนึกหอการค้าไทยในจีน จัดกิจกรรมถ่ายทอดสดรายการ “ตามรอยของอร่อยในละครไทย” เพื่อโปรโมทอาหารไทยผ่านแอปพลิเคชันโตว่ยิน ในวันที่ 11 ก.ย.นี้ ชูใช้มิติวัฒนธรรม-ท่องเที่ยว เน้นย้ำความสัมพันธ์ “จีน-ไทย ใช่อื่นไกล พี่น้องกัน” และฟื้นฟูเศรษฐกิจของประเทศหลังพ้นโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.)มีนโยบายส่งเสริมและพัฒนาความสัมพันธ์ทางวัฒนธรรมกับต่างประเทศเพื่อนำความเป็นไทยสู่สากลและขับเคลื่อนวาระปีสากลแห่งเศรษฐกิจสร้างสรรค์เพื่อการพัฒนาอย่างยั่งยืน พ.ศ. 2564 และนโยบายโมเดลเศรษฐกิจใหม่ BCG ของรัฐบาล ในเรื่องเศรษฐกิจสร้างสรรค์ด้วยการนำทุนทางวัฒนธรรมมาต่อยอดสร้างสรรค์สินค้าและบริการ (Creative Culture) เพื่อเพิ่มมูลค่าทางเศรษฐกิจ สร้างรายได้จากการท่องเที่ยวและบริการทางวัฒนธรรมให้แก่ชุมชนและประเทศชาติอย่างยั่งยืนโดยเฉพาะอุตสาหกรรมวัฒนธรรมที่มีศักยภาพของไทยหรือ 5F ได้แก่ อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) และเทศกาลประเพณีไทย (Festival)ซึ่งในส่วนของประเทศจีนนั้น ที่ผ่านมาวธ.ร่วมกับหอการค้าไทยในจีนประชาสัมพันธ์สถานที่ท่องเที่ยวชุมชนทางวัฒนธรรมของไทยและนำเสนอศิลปวัฒนธรรมร่วมไทย จีนและฝรั่ง สถาปัตยกรรมและอาหารผ่านแอปพลิเคชัน โตว่ยิน (Douyin) หรือ TikTok เครือข่ายจีน ซึ่งเป็นแอปพลิเคชันที่ได้รับความนิยมมากที่สุดในตลาดออนไลน์ของจีนในปัจจุบัน ทั้งนี้ช่วงที่ผ่านมาวธ.ได้เผยแพร่สื่อประชาสัมพันธ์อุตสาหกรรมภาพยนตร์และวีดิทัศน์ผ่านแอปพลิเคชันนี้ 46 คลิปและมียอดเข้าชมกว่า 2.3 ล้านครั้ง
รัฐมนตรีว่าการกระทรวงวัฒนธรรม กล่าวอีกว่าล่าสุด วธ. ได้หารือและร่วมกับ ดร.ไพจิตรวิบูลย์ธนสาร รองประธานและเลขาธิการหอการค้าไทยในจีนและหน่วยงานที่เกี่ยวข้องในการนำมิติด้านวัฒนธรรมและการท่องเที่ยวมาส่งเสริมความสัมพันธ์ฉันท์พี่น้อง ซึ่งมีร่วมกันมาอย่างยาวนาน ผ่านการแบ่งปัน และแลกเปลี่ยนเรียนรู้ ของประชาชนทั้งสองประเทศ โดยเฉพาะด้านศิลปวัฒนธรรม ทั้งสถาปัตยกรรม ศิลปะการแสดง ดนตรี สื่อบันเทิง วรรณกรรม อาหาร และวัฒนธรรม ดังคำกล่าวว่า “จีน-ไทย ใช่อื่นไกลพี่น้องกัน” ซึ่งจะช่วยส่งเสริมภาพลักษณ์ความสัมพันธ์ของทั้งสองประเทศ และช่วยฟื้นฟูเศรษฐกิจหลังสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) คลี่คลาย ด้วยการจัดกิจกรรมรายการที่นำเสนออาหารไทยโดยเชื่อมโยงกับละครซีรีส์ไทยที่โด่งดังในประเทศจีนในหัวข้อ “ตามรอยของอร่อยในละครไทย” ซึ่งเป็นการส่งออกวัฒนธรรมอาหารไทยผ่านสื่อบันเทิงให้ชาวจีนได้รับชม โดยจะมี การถ่ายทอดสดกิจกรรมรายการดังกล่าวผ่านแอปพลิเคชันโตว่ยิน ในวันเสาร์ที่ 11 กันยายน 2564 เวลา 11.30-12.30 น. ตามเวลาในประเทศจีน
นายอิทธิพล กล่าวด้วยว่า นอกจากนี้ วธ.ได้ผลิตคลิปประชาสัมพันธ์ความเป็นไทย ผ่านแอปพลิเคชัน โตว่ยินรายสัปดาห์ โดยผลิตสื่อประชาสัมพันธ์อุตสาหกรรมภาพยนตร์และวีดิทัศน์ ศิลปวัฒนธรรมไทย และภาพลักษณ์ไทย เพื่อเผยแพร่ผ่านแอปพลิเคชัน โตว่ยินของวธ.สัปดาห์ละ 1-2 คลิป ที่เป็นเสน่ห์ของประเทศไทยและทำให้ชาวจีนที่ชื่นชอบประเทศไทยได้มีโอกาสสัมผัสและชื่นชมความเป็นไทยในมิติต่างๆ ในช่วงที่ยังไม่สามารถเข้ามาท่องเที่ยวในประเทศไทยในสถานการณ์วิกฤติการแพร่ระบาดของโรคติดเชื้อไวรัสโควิด-19 ในขณะนี้
วันจันทร์ที่ 23 พฤษภาคม 2565
ธ.ก.ส.เตือนอย่าหลงเชื่อเพจอ้างพากู้โครงการสานฝันสร้างอาชีพ พร้อมเรียกเก็บค่าดำเนินการ ยันไม่เกี่ยวข้องกับ ธ.ก.ส.
กรณีที่มีสื่อสังคมออนไลน์ที่ใช้เพจเฟสบุ๊คชื่อ Bee Kunyanut AlohaLenso ได้เผยแพร่ข้อมูลการชักชวนให้เข้าร่วมโครงการสานฝันสร้างอาชีพ
นายสมเกียรติ กิมาวหา รองผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า กรณีที่มีสื่อสังคมออนไลน์ที่ใช้เพจเฟสบุ๊คชื่อ Bee Kunyanut AlohaLenso ได้เผยแพร่ข้อมูลการชักชวนให้เข้าร่วมโครงการสานฝันสร้างอาชีพ โดยมีการโชว์ภาพกิจกรรมการประชุมชาวบ้าน เพื่อนับถอยหลังเตรียมเปิดกองทุนคนละแสน และอ้างว่าผู้สมัครจะได้รับสิทธิ์กู้เงินจากโครงการสานฝันสร้างอาชีพของ ธ.ก.ส. เพื่อยกระดับรายได้เกษตรกร ดอกเบี้ย 3 ปีแรก 4% ต่อปี = 4,000 ต่อปี 2 ปีแรก สามารถส่งแต่ดอกเบี้ยได้ ตกเดือนละ 333 - 334 บาท/เดือน ผู้ที่ติดเครดิต ติดแบล็คลิสต์ มีหนี้เสีย สามารถสมัครเข้าร่วมได้หมด ยกเว้นหนี้ ธ.ก.ส. ซึ่งทางเพจอ้างว่า จะเป็นผู้จัดทำเอกสารให้ พร้อมมีการเรียกเก็บค่าดำเนินการจำนวน 2,500 บาท และต้องจัดซื้อสารบำรุงดิน 20,000 บาท ด้วยนั้น
ธ.ก.ส. ขอแจ้งว่า ข้อมูลดังกล่าวไม่เป็นความจริงแต่อย่างใด และเพจดังกล่าว ไม่มีส่วนเกี่ยวข้องกับ ธ.ก.ส. จึงขอให้เกษตรกรลูกค้าและประชาชนทั่วไปอย่าหลงเชื่อ หรือเข้าร่วมเด็ดขาด ทั้งนี้ โครงการสานฝันสร้างอาชีพ เป็นโครงการสินเชื่อ ธ.ก.ส. ที่มุ่งสนับสนุนให้กับผู้ที่ต้องการเงินไปลงทุนประกอบอาชีพ ในวงเงิน ไม่เกิน 100,000 บาท ซึ่งผู้กู้ไม่ต้องจ่ายเงินค่าดำเนินการใด ๆ ทั้งสิ้น ผู้ที่สนใจสามารถติดต่อโดยตรงที่ ธ.ก.ส. สาขาใกล้บ้าน หรือสอบถามรายละเอียดของโครงการได้ที่ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติม Call Center 02 555 0555 ได้ตลอด 24 ชั่วโมง ทั้งนี้ ธ.ก.ส. จะดำเนินการเอาผิดกับผู้ที่แอบอ้างดังกล่าวตามกฏหมายต่อไป
วันจันทร์ที่ 25 เมษายน 2565
กยศ. ร่วมจัดมหกรรมไกล่เกลี่ยหนี้จังหวัดเชียงใหม่ วันที่ 28 เม.ย. 65 และจังหวัดลำปาง วันที่ 29 เม.ย. 65 ผู้ร่วมงานจะไม่ถูกดำเนินคดี
กยศ.ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 5 จ.เชียงใหม่ ในวันที่ 28 เม.ย.2565 ละครั้งที่ 6 จ.ลำปาง ในวันที่ 29 เม.ย.2565
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 5 จังหวัดเชียงใหม่ ในวันที่ 28 เมษายน 2565 ณ ศูนย์ประชุมและแสดงสินค้านานาชาติจังหวัดเชียงใหม่ และครั้งที่ 6 จังหวัดลำปาง ในวันที่ 29 เมษายน 2565 ณ หอประชุม มหาวิทยาลัยราชภัฏลำปาง ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือนครั้งที่ 5 จังหวัดเชียงใหม่ ในวันที่ 28 เมษายน 2565 ณ ศูนย์ประชุมและแสดงสินค้านานาชาติจังหวัดเชียงใหม่ และมหกรรมไกล่เกลี่ยหนี้สินครัวเรือน ครั้งที่ 6 จังหวัดลำปาง ในวันที่ 29 เมษายน 2565 ณ หอประชุม มหาวิทยาลัยราชภัฏลำปาง โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วนขาดรายได้และผิดนัดชำระหนี้ จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันเสาร์ที่ 21 พฤษภาคม 2565
รัฐมนตรีว่าการกระทรวงยุติธรรม นำคุ้มครองสิทธิฯร่วมงานศพ"วิว" ให้กำลังใจคุณพ่อ พร้อมมอบเงินเยียวยาเบื้องต้น 50,000 บาท
รัฐมนตรีว่าการกระทรวงยุติธรรม นำคุ้มครองสิทธิฯร่วมงานศพ"วิว" ให้กำลังใจคุณพ่อ พร้อมมอบเงินเยียวยาเบื้องต้น 50,000 บาท แจ้งประชาชนหากตกเป็นเหยื่อคดีอาญาให้รีบมาแจ้งสิทธิหลังมีผู้ขอรับสิทธิยังไม่ถึง 60% ยันรัฐบาลพร้อมช่วยทุกคน
วันที่ 21 พฤษภาคม 2565 ที่วัดด่าน ถนนพระราม 3 นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายเกิดโชค เกษมวงศ์จิตร นางสุจิตรา แก้วไกร รองอธิบดีกรมคุ้มครองสิทธิและเสรีภาพ และเจ้าหน้าที่กรมคุ้มครองสิทธิฯ ร่วมงานศพของนายนพดล พิมดี หรือวิว ที่กระโดดเกาะรถแท็กซี่ ที่ชายคลุ้มคลั่งชิงรถหลบหนี ก่อนจะตกสะพานพระราม 3 เสียชีวิต และได้พูดคุยให้กำลังใจกับ นายณัฐภาส พิมดี พ่อของวิวด้วย
นายสมศักดิ์ กล่าวว่า ตนมาวันนี้ มาแสดงความเสียใจกับคุณพ่อของวิว คือ นายณัฐภาส พิมดี และต้องขอเป็นกำลังใจให้กับครอบครัวและเพื่อนๆของวิวด้วย และวันนี้ตนได้ประสานกับกรมคุ้มครองสิทธิฯ นำเงินช่วยเหลือเยียวยาตาม พ.ร.บ.ผู้เสียหายในคดีอาญาฯ โดยวันนี้เราได้มอบเงินเยียวยากรณีถึงแก่ความตาย 50,000 บาทก่อนและมีเงินช่วยเหลือส่วนตัวอีกจำนวนหนึ่ง ในส่วนที่เหลือต้องรอการพิจารณาของคณะกรรมการฯ ซึ่งตนได้เร่งพิจารณาให้เร็วที่สุด
"ผมขอแสดงความเสียใจกับครอบครัวของวิว และขอแจ้งไปยังประชาชนทั่วประเทศ หากได้รับความเสียหายหรือตกเป็นเหยื่อจากคดีอาญา ให้แจ้งมายังกรมคุ้มครองสิทธิฯ สำนักงานยุติธรรมจังหวัดทั่วประเทศ หรือมาแจ้งที่กระทรวงยุติธรรมถึงผมได้เลย เพราะในส่วนนี้รัฐบาลมีเงินช่วยเหลือผู้เสียหายอย่างเต็มที่ ผมอยากให้ประชาชนมาใช้สิทธิตรงนี้ เพราะที่ผ่านมามีผู้มาขอรับสิทธิไม่ถึง 60% เลย ซึ่งเราจะพยายามแจ้งสิทธิต่างๆเหล่านี้ให้ประชาชนรับทราบและเข้าถึงความยุติธรรม นายสมศักดิ์ กล่าว
วันอังคารที่ 14 ธันวาคม 2564
โฆษกรัฐบาลเผย นายกรัฐมนตรีเตรียมลงพื้นที่ติดตามงานพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ พุธที่ 15 ธ.ค นี้
โฆษกรัฐบาลเผย นายกรัฐมนตรีเตรียมลงพื้นที่ติดตามงานพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ พุธที่ 15 ธ.ค นี้
(14 ธ.ค. 64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะรัฐมนตรีที่เกี่ยวข้องมีกำหนดการลงพื้นที่จังหวัดยะลา และจังหวัดปัตตานี ในวันพุธที่ 15 ธันวาคม 2564 เพื่อติดตามความก้าวหน้าการดำเนินงานตามนโยบายของรัฐบาลในการพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ พร้อมร่วมประชุมกับ ศอ.บต. โดยมีกำหนดการ ดังนี้
ช่วงเช้า นายกรัฐมนตรีตรวจติดตามงานด้านการพัฒนาเศรษฐกิจ สังคม และความมั่นคงในพื้นที่จังหวัดชายแดนภาคใต้ ณ อาคารศูนย์ราชการจังหวัดชายแดนภาคใต้ อำเภอเมืองยะลา จังหวัดยะลา ในมิติงานสำคัญ ได้แก่ การยกระดับคุณภาพชีวิตที่ดีให้กับประชาชน การพัฒนาเศรษฐกิจและสังคม ผ่านโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” การบริหารจัดการด้านความมั่นคง และชายแดน การบริหารจัดการนำการดำเนินการแก้ไขปัญหาสถานการณ์โควิด-19 และการเตรียมการภายหลังการผ่อนคลายมาตรการควบคุมเชิงพื้นที่ในพื้นที่ รวมทั้งการติดตามการปฏิบัติราชการของคณะกรรมการยุทธศาสตร์การพัฒนาจังหวัดชายแดนภาคใต้ (กพต.)
จากนั้น จะเป็นประธานเปิดปฏิบัติการ “การขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียงในพื้นที่จังหวัดชายแดนภาคใต้” ภายใต้กรอบแนวทาง “1 ข้าราชการ ศอ.บต. 1 ครัวเรือนยากจน” และเป็นประธานประชุมการบูรณาการแก้ไขสถานการณ์โควิด-19 ในพื้นที่จังหวัดชายแดนใต้ รวมถึงงานด้านความมั่นคงและด้านการพัฒนาจังหวัดชายแดนภาคใต้ ช่วงบ่าย นายกรัฐมนตรีจะตรวจเยี่ยมการบริหารจัดการโครงการจังหวัดชายแดนภาคใต้ เมืองปูทะเลโลก ณ กลุ่มเลี้ยงปูดำทะล อำเภอยะหริ่ง จังหวัดปัตตานี ตามกรอบแนวคิดการพัฒนาเศรษฐกิจฐานราก โดย ศอ.บต. ได้ร่วมมือกับมหาวิทยาลัยสงขลานครินทร์ วิทยาเขตปัตตานี กรมประมง กรมทรัพยากรทางทะเลและชายฝั่ง และกลุ่มวิสาหกิจชุมชนเกษตรกรในพื้นที่ ในการขับเคลื่อนโครงการพัฒนาและส่งเสริมการเลี้ยงปูทะเลให้เป็นสัตว์เศรษฐกิจชนิดใหม่ ร่วมกับการอนุรักษ์และฟื้นฟูป่าชายเลนรวมทั้งมีการพัฒนาเกษตรกรรุ่นใหม่ นายธนกร กล่าวว่า ความสำเร็จของโครงการในพื้นที่ ทั้งการส่งเสริมให้ปูทะเลเป็นสัตว์เศรษฐกิจใหม่ของพื้นที่ การสร้างงานสร้างรายได้ให้แก่เกษตรกร การฟื้นฟูทรัพยากรธรรมชาติและสิ่งแวดล้อม มุ่งตอบสนองความต้องการของประชาชนในพื้นที่สอดรับการแก้ไขปัญหาจังหวัดชายแดนภาคใต้และขับเคลื่อนเศรษฐกิจ ตามนโยบายของนายกรัฐมนตรี พลเอก ประยุทธ์ จันทร์โอชา ที่ต้องการสร้างงาน สร้างอาชีพที่หลากหลายให้กับพี่น้องประชาชนในพื้นที่ภาคใต้ ให้เห็นผลเป็นรูปธรรม